1466.

Godina **1466** (**[[rimski brojevi|MCDLXVI]]**) bila je redovna godina koja počinje u srijedu (1. 1. po julijanskom kalendaru).

## Događaji
* januar - Dubrovčani grade most preko Neretve kod Počitelja, koji je herceg Stjepan prepustio Mađarima (prvi put kod nas se pominju inženjeri - *magistri ingenarii*).
* 4. 2. - Vladislav Hercegović imenovan za "generalnog kapetana" od Mlečana, sa godišnjom platom od 500 dukata. 
* 9. 2. - Herceg Stjepan se u Dubrovniku sastaje sa mađarskim izaslanicima, ali bez sporazuma.
* 8. 3. - Umro milanski vojvoda Francesco I Sforza, nasleđuje ga sin Galeazzo Maria (1466-76). 
:+ Završen rukopis Legende o Svetom Tripunu (iluminacije uradio Lovro Dobričević). 
* 10. 3. - Mlečani obećavaju hercegu Stjepanu Brač, kuću u Splitu i slobodno stanovanje u Veneciji u zamenu za ponuđeni Novi i Risan.
* april - Nakon što je Isa-beg prebolovao zimu u Cernici kod Gacka Turci nastavili napredovanje u Hercegovini. 
* april - Tursko-mletački rat (1463-1479): Vettore Capello, novi mletački generalni kapetan na moru, isplovio iz Venecije - do leta će osvojiti Imbros, Tasos i Samotraku. 
* 15. 4. - Osvald Tuz imenovan od pape za zagrebačkog biskupa (1466-99). 
* 17. 4. - Pošto je sultan u Sofiji, Kralj Matija Korvin javlja županijama da se vojska okupi u Beogradu oko 8. maja (ali sultan će krenuti na Albaniju).
* 12. 5. - Mlečani pomažu kneza Vladislava sa 300 dukata za odbranu Livna. 
* 22. 5. - U Novom umro herceg Stjepan Vukčić Kosača, nasleđuje ga mlađi sin Vlatko; Vladislav uzima Visuć na Cetini a Stjepan ml. (budući Ahmed-paša) dobija nešto pokretne imovine.
* jun - Započinje Druga Opsada Kroje (1466-1467); sultan Mehmed II izgradio tvrđavu Elbasan kao uporište u Albaniji. 
:+ Jacomo Barbarigo, morejski providur, započeo opsadu Patrasa.

* leto - Vladislav Hercegović se stavlja pod sultanovu zaštitu (Livno mu uzeo Ivaniš Vlatković, početkom avgusta predao dva grada u dolini Cetine izaslanicima napuljskog kralja Ferdinanda).
* 12. 7. - Vetore Kapelo se iskrcao u Pireju, zauzima Atinu ali se povlači jer ne može uzeti Akropolj.
* jul/avgust - Omer-beg Turahanoglu razbio opsadu Patrasa, Barbarigo nabijen na kolac; nekoliko dana kasnije razbijen i Kapelo. 
* 8. 8. - Kralj Matija i plemstvo u Križevcima utvrdili način plaćanja crkvene desetine za Zagrebačku biskupiju. 
* 23. 8. - Kralj Matija je u Zagrebu, imenovao je novog bana - Ivana Tuza od Laka, brata novog biskupa; takođe izdao povelju u korist Stjepana II. Frankopana protiv kojeg se bune braća i sinovci. 
* 24. 8. - Piero di Cosimo de' Medici izbegao puč koji su planirali Luca Pitti i Borso d'Este.
* ca. 14. 9. - Ban Ivan Tuz sa vojskom u okolini Klisa - udova Margareta Spirančić ga mora predati, zajedno sa Sinjem i Petrovcem.
* 19. 10. - Drugi Torunjski mir okončava Trinaestogodišnji rat: tevtonski vitezovi predaju Poljskoj kraljevini neke zemlje u Pomorju (grad Gdańsk).
* jesen - Sukob kralja Matije i češkog kralja Podjebradskog: Matija opseda Kostoľany pod Tribečom kod Nitre kojeg je osvojio češki kapetan Jan Švehla.
* novembar - Sporazum Venecije i Ivana Crnojevića - postaje mletački kapetan kao i otac (Paštrovići i Crmnica se tokom godine vratili pod mletačku vlast, Grbalj još ne).
* 9. 12. - Punomoćnicima hercegovih sinova u Dubrovniku pročitana hercegova oporuka - Vladislav traži da se imovina sekvestrira, u čemu mu pomažu Mađari, pa se Vlatko približava Mlečanima.
* 23. 12. - Papa Pavao II. ekskomunicirao i proglasio zbačenim češkog kralja Jiržija Podjebradskog.

### Tokom/tijekom godine
* Turska osvajanja: Trebinje, Ljubuški, Mostar. 
* Rijeka i Kastavština pripadaju Habsburzima. 
* Poslednji pomen nekog pravoslavnog sveštenika u Konavlima (izv. Božidar Taraković).
* Dimitrije Kratovski preveo Nomokanon sa grčkog na "srpski", po nalogu ohridskog arhiepiskopa Doroteja. 
* Anarhija u Kraljevini Gruziji dovodi do njene fragmentacije.

## Rođenja

* 22. 5. - Marin Sanudo Mlađi, mletački istoričar († 1536)
* 18. 6. - Ottaviano Petrucci, italijanski štampar († 1539)
* 10. 8. - Francesco II Gonzaga, markiz Mantove († 1519)
* 9. 9. - Ashikaga Yoshitane, japanski šogun († 1523)
* 15. 10. - Jakov Banićević, habsburški diplomata sa Korčule († 1532)
* ? 27. 10. - Erazmo Roterdamski, nizozemski filozof († 1536)
* 30. 11. - Andrea Doria, đenovski kondotijer i admiral († 1560)
* ca. Moctezuma II, astečki vladar († 1520)
* ca. Alonso de Ojeda, španski konkistador († 1515)

## Smrti

* 8. 3. - Francesco Sforza, milanski vojvoda (* 1401)
* 30. 10. - Johann Fust, nemački štampar (* ca. 1400)
* 13. 12. - Donatello, firentinski slikar i skulptor (* ca. 1386)
* Benedetto Accolti Stariji, italijanski pravnik i istoričar (* 1415)
* Hadži I Geraj, prvi krimski kan 
* Barbara Manfredi, italijanska plemkinja 
* Nicolaus Zacharie, italijanski kompozitor

## Reference

* Vjekoslav Klaić, Svezak drugi: dio treći.... Treća knjiga: Doba kralja Matijaša Korvina i Jagelovića (1458-1526) (archive.org)
* Vladimir Ćorović, Historija Bosne
* Grupa autora, Istorija Crne Gore
* *Historija naroda Jugoslavije II*, str. , Školska knjiga Zagreb, 1959